Era-Iliada_web	Es que cultivauen es camps de Hiria, Aulida peirenca, Esquene, Escole, Eteòne fragosa, Tespia, Grea e era vasta Micalese; es que demorauen en Harma, Ilesi e Eritras; es que s’estauen en Eleon, Hila, Peteon, Ocalèa, Medeon, ciutat ben bastida, Copas, Eutresis e Tisba, abondosa en palomes; es que demorauen en Coronèa, Haliart herbosa, Platèa e Glisant; es que possedien era ben bastida ciutat de Hipotebas, era sagrada Onqueste, deliciós bòsc de Neptun; e es ciutats d’Arna abondosa en arradims, Midèa, Nisa divina e Antedon fronterèra: toti aguesti arribèren en cinquanta naus.